Erna Elliyana

Erna Elliyana binti Rosli adalah merupakan seorang penyanyi, pelakon dan usahawan Malaysia yang memulakan karier seninya pada tahun 1988 dalam drama bersiri Opah di RTM. Beliau juga merupakan adik kepada Ikhwan Rosli, iaitu pelakon dan bekas penyampai radio Hot FM dan Kool FM.

Karier

1988-1998
Erna memulakan karier seninya pada tahun 1988 apabila beliau berlakon sewaktu masih berusia 6 bulan dalam drama bersiri RTM, Opah. Beliau secara rasminya bergelar pelakon pada 1998 apabila ditawarkan berlakon dalam drama Mat Despatch sebagai Bad.

2000-2001
Beliau kemudian menyertai program realiti nyanyian terbitan TV3 pada ketika itu, Sinaran Pasport Kegemilangan pada tahun 2000 dan berjaya dinobatkan naib juara didalam pertandingan realiti tersebut. Pada tahun yang sama juga beliau ditawarkan menjadi pengacara cilik dalam rancangan Ikan Kekek dan Can Mali Can di TV3.

2004
Setelah lama menyepi, Erna kembali dengan menyertai sebuah program realiti TV nyanyian, iaitu Malaysian Idol musim pertama, iaitu siri yang diadaptasi dari American Idol di 8TV. Namun perjuangannya terhenti di Top 40.

2006
Erna kembali mencuba nasib dengan menyertai sebuah siri program realiti nyanyian, One in a Million musim pertama iaitu sebuah siri TV nyanyian yang menggantikan siri Malaysian Idol yang ditamatkan siaran pada 2006. Namun beliau gagal apabila perjuangannya terhenti di Top 20. Beliau dan 9 lagi orang peserta yang disingkirkan kemudian diberikan peluang kedua didalam 2nd Chance Show, namun sekali lagi beliau gagal menempatkan diri dikalangan Top 12 pada ketika itu.

2008
Beliau akhirnya dilamar oleh syarikat rakaman MilleniumArt Sdn Bhd dan telah melancarkan single pertamanya yang berjudul Bukan Untuk Sesaat, iaitu ciptaan Julfekar manakala lirik ditulis oleh Pajin. Beliau kemudian giat aktif bagi mempromosikan lagu tersebut di stesen-stesen radio tempatan. Lagu ini juga pernah dicalonkan di Muzik-Muzik 23 namun gagal ke peringkat separuh akhir.2022-kini
Beliau yang kini berusia 33 tahun dan telah berkahwin dan juga bergelar usahawan sebuah produk kesihatan dan kecantikan yang diusahakannya bersama penyanyi Datin Alyah iaitu, Kamya Glow yang turut mendapatkan perhargaan sebagai The Brandlaureate-Bumiputera Best Brand Awards bagi kategori Health And Beauty.

Diskografi
Single

Filemografi
Drama

Filem

Televisyen

Anugerah dan pencapaian
 2000
 Naib Juara Sinaran Pasport Kegemilangan 

 2004 
 Peserta peringkat Top 40 Malaysian Idol musim pertama. 
 
 2006
 Peserta peringkat Top 20 One in a Million'' musim pertama.

Rujukan